**Aliansa Crucero den Sur di Caribe lo Duna Aruba un “Competitive Edge” den Region**

*Aruba Tourism Authority y Aruba Ports Authority ta concretiza alianza na Miami*

Aruba, conhuntamente cu Corsou, Colombia y República Dominicana ta uni forsa pa presenta un itinerario di destinonan cu ta participa den e aliansa aki lo brinda oportunidad na e lineanan crucero pa tin un producto practicamente cla pa implementa particularmente pa lineanan crucero cu ta mercadea na turista cu tin un afinidad cu e mercadonan di Latino. Esaki lo duna esnan envolví un ventaha competitivo ariba otro destinacionnan den región.

E aliansa entre e destinacionnan y puertonan concerni ta resalta e “Sabor Latino” cu cada un di nan ta posee. E diversividad cultural y nan herencia étnico, architectura historico, ritmo harmonioso, arte en general y obra di man, e experiencia pa cu compras di productonan di marca, deleitonan culinario, paisajenan Caribense y naturalmente nos cordialidad inigualabel lo duna e línea crucero, cu tin un base di clientela interesa den bishita e destinacionnan cu ta participa den e programa aki, un motibo fuerte pa scohe e grupo aki ariba otronan .

E contactonan pa Aruba lo ta Tamara Waldron – Aruba Ports Authority N.V. y Mario Arends – Aruba Tourism Authority lo ta encarga pa planea, e implementa cada propocision exclusivo pa e liñeanan crucero cu lo por homeport na Sansouci (República Dominicana), Cartagena (Colombia) of cualkier otro destinacion cu lo ta disponibel pa interporting.

E esfuerso aki ta conecta cu un pakete di incentivo pero tambe ta basa riba un acuerdo di promocion depende di e deseo di e linea crucero. Esaki lo pone un experiencia diversifica y unico na e iterinario traha na midi (tailor-made) di cada compañía y su necesidad individual.

###

**Media Contact**:

Tamara Waldron

Marketing & Communications Manager

Aruba Ports Authority N.V.

tamara.waldron@arubaports.com